
Dintre analizele care li se fac răpiților o mare importanţă se acordă analizei 
viselor. Este important să se înţeleagă că visele, în general, nu trebuie să fie 
considerate ca făcând parte din activitatea fantastică a inconştientului, ci ca fiind 
semnale adevărate, mesaje din profunzime, care, dacă sunt corect interpretate, se 
observă că nu au nimic fantastic în ele. Visele se nasc de obicei din lucruri care 
sunt legate de ceea ce s-a întâmplat în timpul zilei, aproape mereu în ultimele 24 de 
ore. 

Natura inconştientului este ceea ce este, adică inconştientul nici măcar nu 
cunoaşte ideea de minciună şi pornind de la această constatare este destul de 
prostesc să credem că acesta ar avea chef să inventeze ceva, având în vedere că 
invenția îi este absolut necunoscută. 

Dar atunci, v-aţi putea întreba voi, de ce este atât de greu să se interpreteze 
visele, care, în marea majoritate a cazurilor par total rupte de realitate, părând de 
cele mai multe ori fantastice, artificiale şi magice? Inconștientul este un motor care 
nu se stinge niciodată pe parcursul vieţii, care nu doarme niciodată şi care 
înregistrează, prin intermediul informațiilor oferite de conştient şi de filtrele 
subconştientului, diferitele aspecte ale lumii externe, pe care noi o numim în mod 
greşit realitate. 

Când dorim să ne amintim în stare de veghe un eveniment înregistrat 
precedent, inconştientul trimite semnalele sale subconştientului, iar acesta le 
interpretează pentru a le face comprehensibile pentru conştient. Cu alte cuvinte, 
inconştientul vorbeşte un fel de limbaj codat, care este foarte îndepărtat de 
posibilitatea de a fi înţeles cu uşurinţă de conştient, dacă acesta nu cunoaşte cheia 
interpretativă a mesajului arhetipic care stă la baza comunicării inconştient- 
subconștient. 


Când un subiect doarme, subconştientul doarme și el, neavând posibilitate să 
interpreteze mesajele inconștiente; aceste mesaje trec direct în conştient, fără 
traducere, sau cu o traducere sumară, probabil efectuată "în grabă" de acea parte a 
subconştientului care a rămas cât de cât conştientă. Rezultatul final este reprezentat 
de o serie de imagini care reprezintă scene complexe și adesea lipsite de o cheie de 
lectură. 

În realitate, cheia de lectură există, dar nu este cea pe care o utilizăm de 
obicei. 

Limbajul, compus din imagini şi foneme sau din senzații tactile şi culori, 
pare vag, pe când ceea ce produce culorile, imaginile şi senzațiile cenestezice 
lucrează. 

Pe scurt, inconştientul vorbeşte singurul limbaj pe care îl cunoaște - cel 
al arhetipurilor. 

Este important să se pornească de la această observație, pentru că, dacă toate 
acestea sunt adevărate, atunci avem posibilitatea să înţelegem semnificația vieții 
onirice şi a imaginarului său, ştiind că nu este absolut nimic imaginar şi că în 
spatele imaginii se ascunde arhetipul care a produs-o. 

Sigmund Freud, părintele psihanalizei, a fost primul care a introdus o 
metodă interpretativă în care nu este importantă scena amintită, ci senzaţia legată 
de o astfel de scenă. 

Carl Gustav Jung a lărgit studiul viselor prin niște tratate despre semnificația 
arhetipurilor din vise; după părerea mea aceasta este cheia de lectură corectă, utilă 
pentru înţelegerea lumii onirice a răpiţilor. 

Deci, dacă două persoane diferite visează o minge de fotbal, un astfel de vis 
va fi cu siguranţă interpretat cu aceeași cheie de lectură arhetipică, dar va oferi 
două rezultate diferite, pentru că în minţile lui Tizio şi Caio mingea de fotbal ar 
putea fi rezultatul traducerii unor arhetipuri diferite din partea subconştientului. 

Deci, pentru a înţelege ce înseamnă pentru cei doi mingea de fotbal trebuie 
să se înțeleagă care sunt arhetipurile care au produs acea viziune. Cum am mai 
afirmat, imaginea reprezintă aproape ultimul pasaj (ultimul este fonemul) şi se 
distanțează foarte mult de semnificaţia de pornire. Pentru asta e necesar ca cel care 
a visat să fie întrebat ce a simțit când a visat o minge de fotbal. Senzaţia, adică 
ansamblul de emoții pe care le produce mingea de fotbal în vis este cea mai 
apropiată de arhetipurile care au generat-o, pentru că senzaţia este produsă înainte 
de simbol. 

S-ar putea spune că senzația este arhetipul nostru, sau mai bine, modul în 
care arhetipul se manifestă. 

Arhetipul nu poate fi desenat şi nu poate fi vizualizat în niciun fel: nu este o 
culoare, dar poate fi asociat cu o culoare (în testul lui Lusher), nu este o imagine, 
dar poate fi asociat cu o parte din imagine (în testul lui Roshack), nu este un sunet 


dar poate fi asociat cu un sunet (ca în muzicoterapia lui Pfister). Arhetipul nu este 
nimic din toate acestea, ci este toate acestea în acelaşi timp. 

În consecinţă, analiza nu trebuie făcută pe baza imaginii mingii de fotbal, ci 
este necesar să se ajungă la senzațiile simţite în timp ce se observa mingea. 

Când subiectul își reamintește visul i se va cere să retrăiască senzațiile 
ambientale în general, producându-se astfel repetarea unei ancore (PNL), pe care 
deja a simţit-o în timpul visului, în speranţa ca un astfel de efect să se agațe de 
cauza care l-a provocat. 

În realitate, subconştientul nostru, în timp ce retrăiește senzaţia, este în acel 
moment capabil să o reinterpreteze arhetipic şi să transmită semnificația 
subconştientului, care, acum că este treaz, este capabil să o interpreteze corect, 
oferind adevărata semnificaţie a visului celui care l-a visat. 

Acest mecanism reprezintă baza interpretării visului pe care eu o folosesc, 
chiar dacă, sincer să fiu, nu am scris-o foarte explicit nicăieri. 

Astăzi PNL-ul (Programarea Neurolingvistică) ne permite să credem în 
existenţa acestui mecanism de producere a visului și, după părerea mea, ar fi bine 
dacă experții acestui sector ar ţine cont de el. Până la urmă tot subiectul care a visat 
visul va fi cel care va furniza interpretarea visului şi nu psihoterapeutul, care va fi 
doar un ecran reflectant tranzițional, adică ceva de unde emoțiile visate de 
pacient şi exprimate fonetic vor ricoşa pentru a reintra, prin intermediul urechilor 
sale, în subconștient. 

Aşa cum voi încerca să explic acum, în cercetarea răpirilor extraterestre am 
observat că răpiții au în general vise de tip recurent, dar doar în aparenţă, nu şi în 
realitate, aşa cum s-ar putea crede. Chiar și în testul (TAV) pe care-l propun unui 
răpit probabil pentru a identifica cu certitudine realitatea experienţei, întreb: 

Ai visat vreodată acest detaliu sau acest alt detaliu? 

Aceste vise particulare au legătură cu experienţele de matrice extraterestră, 
dar un eventual răspuns pozitiv nu trebuie interpretat în sensul că subiectul a visat 
cu adevărat ceea ce spune, ci mai degrabă în sensul că trebuie asociat cu un grup de 
persoane cu risc de răpire. 

Semnificaţia profundă a întrebărilor din test este total diferită de ceea ce 
poate apărea la o primă lectură neatentă. În test subiectul este încurajat să 
"ancoreze" anumite scene pe care şi le amintește la o serie de emoţii interioare 
(inconștiente), al căror singur scop este acela de a alarma inconştientul său că 
acelea ar putea fi experienţe de răpire într-adevăr trăite şi nu doar simple vise. 

Ideea de a întreba subiectul dacă a visat acea experiență este doar o tentativă 
în a-l face să retrăiască o amintire, şi nu aceea de a verifica dacă acea amintire se 
datorează unei experienţe reale sau onirice. La începutul testului subiectul va fi 
convins că ceea ce-şi amintește probabil de datorează unui vis, dar în marea 
majoritate a cazurilor nu este așa. Subiectul va descoperi ulterior, prin 


aprofundarea  investigării introspective asupra lui însuşi, că evenimentele 
considerate de el vise sunt cu totul altceva. 

Deci, nu este corect să credem că răpiţii au cu toţii aceleaşi vise recurente, 
dar este corect să spunem că răpiţii au cu toţii aceleaşi experienţe, pe care în inima 
lor le atribuie în mod greșit lumii onirice şi nu celei reale. 

Dacă nu ar fi așa, studiind visele lumii, am putea descoperi, după ce am 
divizat-o în categorii în funcție de munca desfăşurată, că bibliotecarii au toți 
aceleaşi vise, la fel ca piloţii de avion şi gardienii comunitari. Experimental asta nu 
este adevărat, pentru că fiecare își elaborează propria viaţă în mod cu totul 
personal, în funcţie de experienţele trăite, de contextul cultural şi familial. 

Nu pentru toţi o minge de fotbal reprezintă o minge de fotbal! 

Aş vrea să pornesc de la această afirmație pentru a demitiza ideea că toți 
răpiții au aceleaşi vise, cum ar fi visul undei, care este foarte la modă în cercurile 
new age americane. Visul undei este un vis în care, cu diferite variații, subiectul 
observă o undă mare care, încetul cu încetul, va distruge tot, înghițindu-l şi pe el. 
Ceea ce el simte din punct de vedere emoțional în timpul visului poate varia de la 
persoană la persoană, dar pare să se bazeze pe ideea că nu ai ce să faci pentru că 
evenimentul este inevitabil, va înghiți tot şi toţi vor pieri. 

În vis există frica de a suferi, dacă nu cumva teroarea de a părăsi viaţa. Mulţi 
dintre cei care au avut acest vis, care de altfel are caracteristicile proprii ale viselor- 
bază comună pentru mulți indivizi, cum este acela al înecului, al zborului sau acela 
în care eşti urmărit dar nu poţi fugi pentru că te simți lipit de pământ, oferă o 
interpretare doar parțial corectă. Aceştia zic că visul are de-a face cu un cataclism 
prevăzut de psihicul nostru, care, în timpul visului, ar avea capacitatea de a face 
premoniţii. Conform acestei interpretări, răpiţii, aleşii extratereștrilor, ar fi 
capabili, contrar majorității, să simtă și să vadă lucruri pe care alţii nu ar fi capabili 
să le perceapă. Răpiţii aleşi de extratereștri să aibă un rol de super-populaţie, ar şti 
că Terra se apropie de un cataclism şi că, dacă unii se pot salva, aceştia ar fi ei, 
pentru că sunt considerați mai buni de către extratereștri şi deci sunt pregătiți 
pentru o nouă viaţă, cea care va urma catastrofei. 

În realitate, după cum se poate observa, mecanismul din spatele acestei 
interpretări, care poziţionează extraterestrul în rolul celui care-i salvează pe aleşi 
şi-i pedepseşte pe ceilalți, tinde să reducă visul la o icoană inspirată de o 
religiozitate de tipul catolicismului occidental. 

Adevăratul răpit, în realitate ştie foarte bine la nivel inconștient că lucrurile 
nu stau așa şi că nu există extratereştrii salvatori, ci doar extratereștrii exploatatori. 

Un răpit poate crede, prin intermediul unui proces de disonanță cognitivă, că 
lucrurile stau foarte bine, dar exact el va fi cel care va refuza categoric să se supună 
unei şedinţe de hipnoză sau doar să efectueze o cercetare în inconştientul său 
profund, pentru că ştie că astfel ar descoperi că tot ce crede el este o minciună. 


Adevărul, pe lângă faptul de a fi adevăr, trebui şi acceptat; nu toți sunt capabili să 
facă în interiorul lor un pas atât de angajant. 

Adoptând viziunea new age şi interpretarea sa, protagonistul visului 
manifestă toată incapacitatea sa de a trăi esenţa autentică a experienţei onirice. 

Atunci să încercăm să analizăm adevărata semnificație a viselor apelând pe 
cât posibil la simboluri legate de arhetipurile de bază. 

Marea undă este percepută ca un zid foarte înalt, gigantic, de netrecut, un 
obstacol în mișcare, care avansează necruţător spre observator. Este vorba de ceva 
ce copleşeşte umanitatea şi a visa în ziua de astăzi aşa ceva înseamnă a atrage 
simţul de inadecvare pe care îl simt persoanele în ceea ce priveşte propriul lor stil 
de viaţă. În interiorul lor, tot mai des, percep că ceva nu merge cum trebuie şi acel 
ceva poate fi corelat cu valorile pe care ei însuși le atribuie vieții și acţiunilor lor 
zilnice. Toate acestea sunt văzute în mod negativ şi iată că inconştientul tinde să 
interpreteze unda ca pe ceva care reprezintă păcatele comune, care se revarsă 
peste toţi. S-a mers prea departe şi nu mai există cale de întoarcere. Unda ia 
aspectul unui zid pentru că este vorba de un obstacol (zidul e reprezentarea 
arhetipică a barierei dintre aici şi acolo). 

Pe lângă asta, semnificația morţii reprezintă, arhetipic vorbind, renașterea. 

Nu te poţi renaşte dacă înainte nu ai murit. 

Marea undă reprezintă lucrul care va aduce moartea, dar într-o accepțiune 
total simbolică, şi în realitate va pregăti renașterea într-o lumea ulterioară (nu 
neapărat mai bună, dar cu siguranță diferită). 

Arhetipul apei confirmă corectitudinea acestei interpretări. Apa este 
elementul care produce viaţă, dar din punct de vedere istoric este şi un instrument 
de pedeapsă divină (botezul şi potopul universal). Dumnezeu îi omoară pe cei răi 
prin potopul universal, iar acest lucru este povestit sub formă de poveste, 
considerată astăzi a fi o poveste adevărată care are în sine toate atributele unui 
simbol pur şi simplu. 

Apa este arhetipic legată de fântâna vieții eterne: cine bea din acea fântână 
va trăi etern, adică va învia în etern. În mitul lui Ahile, eroul devine invulnerabil 
pentru că la nașterea sa corpul i-a fost scăldat în apa magică a vieții; doar călcâiul 
i-a rămas afară din apă şi chiar acela va fi punctul care, lovit de o săgeată inamică, 
îi va aduce moartea în luptă. 

Pe de altă parte, la miturile ca acesta s-ar putea adăuga faptul că picioarele, 
din care face parte și călcâiul, reprezentau pentru poporul ebraic organele genitale, 
iar cultura homerică se poate să se fi inspirat din tradiţiile egiptene şi ebraice (În 
Vechiul Testament se vorbeşte adesea de "spălarea picioarelor", cu o semnificație 
sexuală). 

Culoarea apei, verde şi/sau bleu, după Max Lusher aminteşte pe de o parte 
de meditație, calm (componenta albastră) şi pe de altă parte gândul creativ 


(componenta verde). Deci, este văzută (trăită, simțită şi percepută) ca o reînnoire, 
proiectată spre o eră a vărsătorului, în care gândirea ecologică, constanţa, reflecția 
şi altruismul vor fi elementele guvernante. 

Din această ultimă speranță s-a inspirat în mod inconștient mișcarea new age 
pentru a interpreta visul undei, ca şi când acesta ar fi premonitor, dar nu în sensul 
că această undă solidă şi distrugătoare va veni în realitate; ascunsă în spatele undei, 
cea care va veni va fi revoluţia culturală, așteptată de mai bine de două mii de ani, 
din simplul motiv că oamenii o evocau prin acel vis, demonstrând că în interiorul 
lor această revoluţie este tot mai dorită şi așteptată. 

Deci, visul nu reprezintă sosirea extratereștrilor eliberatori, ci prezintă o 
profundă stare de neadecvare a omului modern față de globalizarea dorită de 
guvernanţii noştri, care sunt considerați de inconştientul nostru colectiv mincinoși 
şi incapabili. Visul undei face parte şi dintr-o anumită categorie de vise, numite 
catastrofice, din care fac parte şi anumite variante prezente în lumea onirică a 
răpiților, dar care în mod direct nu au nimic de-a face cu experienţele de răpire 
extraterestră. 

Cea mai frecventă variantă este așa-numitul vis al meteoriţilor. 

În acest vis este aceeași poveste ca în visul cu unda. Cine visează asta ştie că 
după câteva minute va începe o ploaie de meteoriți și Terra va fi distrusă, 
meteoriții încep să apară iar lumea începe să-şi spună adio ştiind că urmează să 
moară. 

Totul se întâmplă într-o atmosferă ireală de resemnare şi aduce un sentiment 
de mortificare profundă pentru sfârşitul tuturor lucrurilor. 

În acest caz, arhetipul Apă este substituit de arhetipul Pământ, care cade în 
cap ca o suferință cauzată de probleme, cele ale umanităţii, care cad literalmente în 
cap, şi care strivesc, încă o dată literalmente. 

Foarte prezente şi visate, în special de așa-numiții clarvăzători, cei care cred 
că poartă discuţii cu figuri angelice, cu lisus sau cu Fecioara Maria, sunt de această 
dată visele cu focul distrugător. Alt arhetip important, Focul, din punct de vedere 
istoric este legat de purificarea păcatului şi este evident că cel care îl visează are o 
cultură cu un aspect de religiozitate fanatică, simțind probabil nevoia de o 
purificare mistică din partea focului. 

Dintre cele trei elemente simbolice enumerate mai sus, apa este legată de 
nașterea vieții şi este arhetipic legată de viaţa eternă prin intermediul simbolului 
fântânii. Focul este legat din punct de vedere arhetipic de moartea eternă, trăită 
prin intermediul culturii noastre prin simbolismul focului etern şi infern. În schimb, 
pământul pare legat de simbolismul înmormântării (ploaia de meteoriți), deci de 
moartea corpului. Semnificațiile citate acum fac interesantă interpretarea sub formă 
arhetipică a viselor prezentate mai sus, dar stârnesc şi curiozitatea de a şti de ce nu 
există un tablou-vis în care la sfârşit să apară o catastrofă prin intermediul aerului. 


Interpretarea mea porneşte de la presupunerea că în interiorul nostru sunt 
patru părți diferite, legate de patru arhetipuri fundamentale care au creat cele patru 
simboluri importante din lumea alchimiei antice: pământul, focul, apa şi aerul (aşa- 
numitele patru elemente). Acestea nu ar fi altceva decât reprezentarea onirică a 
corpului, a spiritului, a minţii şi a sufletului uman. 

Deci, când există frica că moare corpul, atunci un corp va fi cel care va 
produce moartea, dar dacă spiritul este cel căruia îi este frică de moarte, ce altceva 
dacă nu de arhetipul spiritului va produce acţiunea fatală? 

Trebuie amintit şi că spiritul "Sfânt" este reprezentat în Evanghelie ca o 
flacără care intră în capul celor doisprezece apostoli, iar asta reprezintă cu 
siguranță o confirmare că viziunea arhetipică a acestei esențe umane ia aspectul 
unei flăcări. Astfel, pentru a muri, minții nu-i rămâne decât să fie spălată (englzii 
nu utilizează întâmplător expresia brain washing - spălarea creierului - din punctul 
meu de vedere) 

Al patrulea element, cel care nu este legat de un vis catastrofic, este aerul. 
Sufletul, care este reprezentat de aer, este imortal și nu există niciun suflet care să 
poată muri. Aerul este legat de viaţa adevărată - fără aer nu se poate trăi, trebuie să 
fim înconjurați şi penetrați de acesta și nu există mai multe tipuri de aer, aerul este 
unul singur, simbol al acelei unicități care reprezintă aspectul fundamental al 
sufletului. 

Meteoriţii sunt mulți, flăcările sunt multe şi mintea umană este reprezentată 
de mare, care nu este una singură, cu toate că marea este apă şi ape sunt multe - 
ploile, lacurile, râurile şi mările. 

În realitate, reprezentarea apei este intim legată de relaţia care există între 
minte şi spațio-timp. 

Pe când Einstein vede spațio-timpul ca o mare în mișcare (viziune 
ondulatorie a teoriei relativității), Teoria SuperSpinului (Malanga, Pederzoli) 
scoate în evidență corelația dintre magnetism, timp, electricitate şi spațiu, 
permițând descrierea minții umane ca un loc în care se creează informațiile 
(descriptibile ca niște grupuri de unde) care se mișcă în planul spațio-temporal. 

Prin urmare, este uşor să se găsească multe alte corelaţii între părțile care 
constituie fiinţa umană, simbolurile elementare şi arhetipurile care le-au format. 

lată cum probabil că percepe inconştientul neplăcerea de a fi: cine este 
preocupat de moartea minţii va visa cu precădere o undă gigantică, cel căruia îi 
este frică de moartea corpului va visa meteoriți, pe când cel care se teme pentru 
moartea spiritului va vedea în vis focul distrugător. 

Meteoriţii şi focul împreună vor da viaţă şi moarte, pe când aerul dă doar 
viață, fiindcă pentru el nu există înviere, pentru că există dintotdeauna şi nu va 
putea muri niciodată. 

Visul unui răpit. 

Un răpit visează de obicei lucruri foarte diferite de aceste catastrofe, cu 
toate că uneori i se întâmplă şi lui, şi este chiar experienţa sa cu extratereștri cea 
care adaugă detalii interesante care derivă din matricele ufologice, fiind poate 
sugerate de adevăratele experienţe de răpire. 

Astfel, visul căderii meteoriților se îmbogățește cu un cer înstelat plin de 
aeronave, marea undă trece pe sub un disc zburător care zboară nederanjat 
deasupra mării mişcătoare, a undelor și a celorlalți martori ai înnoirii umanităţii. În 
aceste vise extraterestrul de obicei nu face nimic: stă acolo, arătând că este 
perceput doar ca martor pasiv, din cauza ideii că există o lege cosmică care nu-i 
permite să intervină, care, din păcate, în cazul nostru nu a fost respectată. 

Răpitul visează în mod arhetipic ceva, care este distorsionat în imagini de 
inconştient, dar care ar putea avea afinități foarte strânse cu experienţa de răpire 
extraterestră. 

Un răpit a visat că se află într-un coridor circular; era dezbrăcat şi alerga, 
alerga fără oprire. Pe pereți erau lămpi asemănătoare cu cele de neon, albastre şi 
roşii, iar el fugea ca să scape de cineva care alerga după el: din acest motiv nu se 
putea opri. 

Însă coridorul era circular şi el avea impresia că trece mereu prin același loc. 
Odată ce şi-a dat seama de asta, nu mai putea nici să alerge cu viteză mare, pentru 
că astfel l-ar fi ajuns din urmă pe cel care îl urmărea, iar asta nu trebuia să se 
întâmple. 

Visul indică o mare teamă şi o senzaţie de stres profund. Analizând visul 
dintr-un punct de vedere arhetipic, se observă că subiectul fuge de cineva care fizic 
nu-l poate ajunge niciodată, chiar dacă aleargă repede în cerc. Carl Gustav Jung 
subliniază că acest tip de vise este legat de aspectul mandalelor tibetane circulare, 
care, la rândul lor au legătură cu simbolismul Copacului Vieţii Eterne, aşa cum am 
avut ocazia să evidenţiez într-o lucrare precedentă (Semnificația simbolică a 
cercurilor din lanuri - C. Malanga). 


În această cursă infinită şi obositoare, ființa umană vede simbolurile vieţii 
arhetipic colorate în roşu şi albastru (cele două culori care indică cele două axe). 
Aceste simboluri sunt luminoase pentru că viaţa în sine este aşa. 

Cine este urmăritorul fugarului? Unicul care nu ar trebui să-l ajungă, pentru 
a nu-i cauza celui care visează pierderea de identitate : fugarul și urmăritorul sunt 
aceeaşi persoană, sau mai bine spus unul este copia celuilalt. Pe de o parte fuge de 
propria copie, pentru că aceasta fugind în jurul copacului vieții vrea să înţeleagă 
viața însăşi la originea sa şi pe de altă parte nu trebuie să alerge foarte tare, pentru 
a nu ajunge din urmă copia, transformându-se astfel în ea, aceasta alergând la 
rândul său pentru a ajunge din urmă viața. Ideea de dublă identitate care apare în 
acest vis este legată de simbolismul copacului vieţii, dar într-un context foarte 
diferit comparativ cu visele catastrofice. 

Aici nu se aşteaptă morți inerente, pentru că după aceea va fi o nouă viaţă şi 
o nouă renaştere - aici se fuge de pierderea de identitate provocată de un sine care 
încă nu are identitate şi care, pentru a o câştiga, poate doar să i-o fure originalului 
care o deţine. 

Când discuţi cu răpitul care a avut acest vis, el însuşi îşi dăduse seama de 
adevărata semnificație simbolică a evenimentelor onirice, înainte de a se discuta cu 
el problema copiilor pe care le fac extratereștrii în încercarea de a-şi atinge scopul 
de a avea viaţă eternă, scop care mie mi se pare de-a dreptul pueril. 

